钦定古今图书集成/明伦汇编/闺媛典/第324卷 > 皇清五十七 > 毛从让妻刘氏〈妇魏氏附〉
## 钦定古今图书集成/明伦汇编/闺媛典/第324卷 > 皇清五十七 > 毛从让妻刘氏〈妇魏氏附〉

按《云南通志》：刘氏，毛从让妻，云南人。让亡，刘年二十四，矢志靡他，抚孤义成立。娶魏氏，未几，义亦丧，遗孙瑀甫一岁，刘与魏共抚之，保有毛嗣，年七十一终。先是义亡，魏年十八，以为难守，刘察其无他，魏闻叹曰：“吾姑不负吾翁，吾岂独背吾夫耶？” 遂誓死以承姑志，事姑尤谨。